text: [{"text_idx": "#000002", "text": "ChatGPT: Ein kollvelting innan tilgj\u00f8rdan vitleika (AI)"}, {"text_idx": "#000003", "text": "Nu\u0301 kanst tu\u0301 kjatta vi\u00f0 ein veruliga intelligentan, AI-sty\u0301rdan kjattbot, i\u00f0 kann svara n\u00e6rum \u00f8llum spurningum a\u0301 ein o\u0301gvuliga na\u0301ttu\u0301rligan ha\u0301tt. \ud83e\udd2f"}, {"text_idx": "#000004", "text": "Vit hava helst uppliva\u00f0 (o\u0301)smartar kjatt-bottar, sum kunnu svara n\u00f8krum fa\u0301um spurningum, men annars eru o\u0301gvuliga avmarka\u00f0ir. ChatGPT \u2013 eitt conversational artificial intelligence forrit fra\u0301 OpenAI \u2013 er slo\u0301\u00f0bro\u0301tandi, ti\u0301 ta\u00f0 svarar na\u0301ttu\u0301rliga, minnist hvat tu\u0301 hevur skriva\u00f0 a\u0301\u00f0ur i\u0301 samtaluni, kennir kontekst v.m. Ta\u00f0 er eitt sto\u0301rt frambrot, sum kann framlei\u00f0a heilar greinar sum svar til opnar spurningar, i\u00f0 eru at li\u0301kna vi\u00f0 go\u0301\u00f0ar sku\u0301la-sti\u0301lar."}, {"text_idx": "#000005", "text": "Nu\u0301 er skjo\u0301tt li\u00f0ugt vi\u00f0, at Google hevur \u201cfunni\u00f0 31.350.599 u\u0301rslit fyri ta\u00f0, tu\u0301 leita\u00f0i eftir\u201d. Ti\u0301 hv\u00f8r bla\u00f0ar nakranti\u0301\u00f0 til si\u0301\u00f0u 2 a\u0301 Google (ta\u00f0 sigst vera besta sta\u00f0i\u00f0 at kro\u0301gva eitt li\u0301k)."}, {"text_idx": "#000006", "text": "Hetta vi\u00f0 fleiri leitiu\u0301rslitum hevur veri\u00f0 ein sto\u0301r avbjo\u0301\u00f0ing fyri voice search, i\u00f0 hevur vunni\u00f0 seg meira fram vi\u00f0 smart speakers, Siri, Alexa, OK Google o.s.fr. Ta\u0301 vit spyrja ein spurning, vilja vit bara hava eitt einfalt svar \u2013 ikki 1000 m\u00f8gulig u\u0301rslit. Hetta kann vera kollvelt nu\u0301 vi\u00f0 ChatGPT."}, {"text_idx": "#000007", "text": "Men hetta fer uttan iva eisini at skapa sto\u0301rt kjak i\u0301 sku\u0301laverkinum komandi a\u0301ri\u00f0 um AI \u2013 a\u0301 f\u00f8royskum nevnt tilgj\u00f8rdur vitleiki. Faktiskt er ta\u00f0 longu i\u0301 gongd \u2013 Zeynep Tufekci skriva\u00f0i i\u0301 si\u0301\u00f0stu viku eina grein i\u0301 NYTimes um ju\u0301st hetta. Avbjo\u0301\u00f0ingar so sum ritstuldur ella or\u00f0kringir setningar vi\u00f0 skeivum upply\u0301singum."}, {"text_idx": "#000008", "text": "(Eg kann ikki lata vera vi\u00f0 at hugsa um, hvussu fantastiskt ta\u00f0 afturi i\u0301 mi\u0301num sku\u0301lad\u00f8gum hev\u00f0i veri\u00f0 at bi\u00f0i\u00f0 eina teldu skriva sti\u0301lin fyri meg. \ud83d\ude44)"}, {"text_idx": "#000009", "text": "OpenAI er annars komi\u00f0 vi\u00f0 fleiri slo\u0301\u00f0bro\u0301tandi AI-ambo\u00f0um so sum DALL-E 2, i\u00f0 umsetir tekst til AI-generera\u00f0ar myndir, og Playground, i\u00f0 a\u0301 sama ha\u0301tt sum ChatGPT kann skriva ein heilan sti\u0301l ella grein u\u0301t fra\u0301 einum opnum spurningi."}, {"text_idx": "#000010", "text": "O\u0301anis\u00e6\u00f0 avbjo\u0301\u00f0ingarnar og avmarkingarnar, so er hetta eitt sto\u0301rt frambrot innan AI og hvussu vit kunnu finna upply\u0301singar og fa\u0301a svar uppa\u0301 spurningar."}, {"text_idx": "#000011", "text": "Hvussu kann hetta bru\u0301kast til heimasi\u0301\u00f0ur og SEO?"}, {"text_idx": "#000012", "text": "ChatGPT kann eitt nu\u0301 eisini hja\u0301lpa vi\u00f0 at framlei\u00f0a tekstir til heimasi\u0301\u00f0ur fyri at SEO-optimera heimasi\u0301\u00f0una. Eg spurdi: Hvussu kann ChatGPT ver\u00f0a bru\u0301kt til SEO?"}, {"text_idx": "#000013", "text": "Ta\u00f0 s\u00e6st, at fyrivarni fyri blindum a\u0301liti a\u0301 eina maskinu er innbygt. Samstundis gevur hetta m\u00f8guleikar fyri at framlei\u00f0a tekstir i\u0301 eini handavending. Avbjo\u0301\u00f0ingin ver\u00f0ur at fakta-chekka tilfari\u00f0 \u2013 men ta\u00f0 er longu ein avbjo\u0301\u00f0ing, ta\u0301 tu\u0301 googlar teg fram til upply\u0301singar. Ti\u0301skil ver\u00f0a talgildir lesi- og skrivif\u00f8rleiki (digital literacy), keldu-kritikkur og kritisk hugsan ein enn st\u00f8rri t\u00f8rvur i\u0301 undirvi\u0301sing og uppaling fyri framti\u0301\u00f0ar \u00e6ttarli\u00f0."}, {"text_idx": "#000017", "text": "Eg ny\u0301ti cookies a\u0301 mi\u0301nari si\u0301\u00f0u.Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum Go\u0301\u00f0tak allar cookies Go\u0301\u00f0tak bert ney\u00f0ugar cookies"}, {"text_idx": "#000018", "text": "Eg ny\u0301ti cookies a\u0301 mi\u0301nari si\u0301\u00f0u."}, {"text_idx": "#000019", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000021", "text": "Eg ny\u0301ti cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000022", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000023", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}, {"text_idx": "#000024", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000025", "text": "Heimasi\u0301\u00f0an hja\u0301 m\u00e6r ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n. Harafturat ny\u0301ti eg cookies fra\u0301 AddThis og Facebook, sum eisini hava til endama\u0301ls at framlei\u00f0a hagt\u00f8l."}, {"text_idx": "#000026", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}, {"text_idx": "#000027", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}, {"text_idx": "#000028", "text": "Les meira um mi\u0301n cookie politikk her"}]